Turistička zajednica Grada Skradin

Trg Male Gospe 2, 22222 Skradin

**J A V N I   P  O  Z  I  V**

za sastavljanje ponuda za prodaju proizvoda i usluga

na manifestaciji Advent pod murvom 2023.

Turistička zajednica Grada Skradina i Grad Skradin (u daljnjem tekstu: Organizator) kao organizatori Adventa pod murvom 2023  pozivaju sve zainteresirane fizičke i pravne osobe da dostave ponudu za izlaganje i prodaju svojih proizvoda na Adventu pod murvom 2023 koji će se održati **22. i 23. prosinca 2023. godine**.

Izlaganje, prodaja i prezentacija obuhvaća autohtone proizvode i usluge te prezentacije gastronomske ponude.

1. **Predmet javnog poziva**

Iskaz interesa za najam ugostiteljskih kućica za organiziranje ugostiteljske djelatnosti i prigodne prodaje tijekom ˝Adventa pod murvom u Skradinu 2023.˝, za koje će organizator pripremiti prigodan program.

Manifestacija će se održati na **košarkaškom igralištu 22. i 23. prosinca 2023**.

Ugostiteljske kućice za prodaju, osigurat će Organizator manifestacije, zajedno sa priključkom za električnu energiju i odvozom otpada.

1. **Naknada za korištenje**

Za pružanje ugostiteljskih usluga za vrijeme trajanja manifestacije se ne naplaćuje naknada

1. **Organizacija manifestacije**

Lokacija: košarkaško igralište

Datumi: 22.12. i 23.12.2023.

Obvezno radno vrijeme: petak i subota od **17,00 do 24,00 sata**

Odabrani ponuditelji moraju poštivati navedeno radno vrijeme. Svako nepoštivanje radnog vremena i zatvaranje kućice unutar propisanog radnog vremena, daje TZ Grada Skradina u pravo na jednostrani raskid Ugovora o najmu.

1. **Uvjeti sudjelovanja i odabir**

Pravo sudjelovanja na javnom pozivu imaju pravne i fizičke osobe s registriranom ugostiteljskom djelatnošću, s napomenom da ugostiteljske usluge pripremanja i usluživanja jela, pića i napitaka, pored ugostitelja i obiteljskih poljoprivrednih gospodarstava, mogu pružati i pravne i fizičke osobe – obrtnici, koji nisu ugostitelji, uz obvezu isticanja tvrtke, odnosno naziva, isticanja i pridržavanja istaknutih cijena, izdavanja čitljivog i točnog računa za pruženu uslugu i isticanja na vidljivom mjestu oznake o zabrani usluživanja alkoholnih pića, drugih pića i/ili napitaka koji sadržavaju alkohol osobama mlađim od 18 godina te poštivanja te zabrane, sukladno odredbi članku 12. stavak 2. Zakona o ugostiteljskoj djelatnosti (“Narodne novine”, broj 85/15, 121/16, 99/18, 25/19, 98/19, 32/20 i 42/20).

Ponuditelj ne smije imati dugovanja po osnovi davanja o kojima vodi Porezna uprava te dugovanja naspram Gradu Skradinu i Turističkoj zajednici po bilo kojoj osnovi.

Ponuditelj može istaknuti ponudu za jednu (1) adventsku kućicu.

Kriterij za izbor najpovoljnije ponude je sadržaj ponude koja mora biti sadržajno vezana uz Božićno-novogodišnje blagdane :

1. prigodni meni/jelovnik (detaljan popis jela, pića, napitaka, deserta i ostalih jela)

TZ Grada Skradina će sa svakim odabranim ponuditeljem sklopiti Ugovor o najmu adventske kućice.

TZ Grada Skradina nije dužan davati posebna obrazloženja zbog izbora ponuditelja i pri svemu ne snosi nikakvu odgovornost.

Ponuditelji su dužni ponudu dostaviti u zatvorenoj omotnici osobno ili preporučeno poštom na adresu TZ Grada Skradina ili putem e-maila na **direktor@skradin.hr**: Turistička zajednica Grada Skradina, Trg Male Gospe 2,22222 Skradin.

Na omotnici treba naznačiti adresu: TURISTIČKA ZAJEDNICA GRADA SKRADINA, Trg Male Gospe 2, 22 222 Skradin, uz naznaku «Ponuda za javni poziv ADVENT POD MURVOM 2023.»

Ponude moraju biti zaprimljene u Turističkom uredu TZ Grada Skradina najkasnije do **23.11.2023**. **godine do 15:00 sati**, neovisno o načinu dostave.

Ponude koje nisu potpune, pravovremene te koje ne udovoljavaju gore propisanim uvjetima neće se razmatrati.

Lista odabranih ponuditelja objavit će se na web stranici Turističke zajednice Grada Skradina do **25.11.2023. godine**.

Raspored kućica utvrdit će se prema redoslijedu na listi odabranih ponuditelja

U slučaju da više ponuditelja ostvare jednaki broj bodova, prednost ima ponuditelj čija je ponuda ranije zaprimljena.

1. **Podnošenje zahtjeva**

**Iskazivanje interesa obavlja se pisanim putem ili putem e-maila te prijava mora sadržavati:**

1. naziv/ime i prezime (adresa sjedišta/prebivališta, OIB, ime i prezime odgovorne osobe, telefon, e-mail, broj žiro računa (IBAN) i naziv banke).

2. detaljni opis vrste ponude koja se nudi, asortiman robe, jela, pića, napitaka i drugih sadržaja.

Proizvodi i usluge u odnosu na koje je prihvaćena ponuda bitan su element Ugovora o najmu adventske kućice, pa ukoliko ponuditelj bude nudio proizvod i usluge različite od onih koje je naveo u svojoj ponudi, TZ Grada Skradina može raskinuti Ugovor o najmu adventske kućice.

**Uz ponudu je potrebno priložiti:**

1. za pravne osobe: izvadak iz sudskog registra ili rješenje o upisu u sudski registar;

2. za obrtnike: izvadak iz obrtnog registra, obrtnica ili rješenje o upisu u obrtni registar (ponuda fizičke osobe obrtnika čiji obrt nije aktivan neće se razmatrati);

3. za obiteljska poljoprivredna gospodarstva: rješenje o upisu u upisnik obiteljskih poljoprivrednih gospodarstava;

4. za slobodna zanimanja: rješenje o upisu u registar djelatnosti kod nadležnih tijela;

5. uvjerenje o plaćenim svim obvezama za koje evidenciju vodi Porezna uprava, ne starije od 30 dana; TZ Grada Skradina samostalno provjerava stanje duga kod Grada Požege

6. potpisanu izjavu kojom prihvaćaju sve uvjete iz ovog Javnog poziva (sadržano u obrascu ponude).

7. **Obveze odabranog ponuditelja**

Odabrani ponuditelji dužni su na pročelje adventske kućice vidno istaknuti naziv tvrtke/obrta/udruge/OPG-a i dr. pod kojim posluju, te o svom trošku prigodno ukrasiti adventske kućice blagdanskim ukrasima tijekom trajanja manifestacije.

Odabrani ponuditelj je dužan održavati objekt i okolni prostor urednima i čistima te odlagati otpad na za to predviđeno mjesto.

Neposredno ispred adventske kućice za ugostiteljstvo odabrani ponuditelj može postaviti barske stolove, a sliku istih treba dostaviti TZ Grada Skradina na odobrenje.

Odabranom ponuditelju nije dopušteno na vanjskim površinama ispred kućice postavljati vlastite uređaje i opremu bez odobrenja TZ Grada Skradina.

Odabrani ponuditelj odgovoran je za svu štetu nastalu korištenjem kućice i pripadajuće opreme protivno njenoj namjeni i/ili ovom javnom pozivu, bez obzira na to je li objekt koristio on ili koja druga osoba kojoj je omogućio da se istom koristi.

Objekt i opremu ustupljenu od strane TZ Grada Skradina može koristiti samo odabrani ponuditelj kojem je objekt ustupljen te isti nije dozvoljeno ustupiti trećim osobama na korištenje bez odobrenja Organizatora.

Predlaže se da djelatnici adventskih kućica za vrijeme radnog vremena budu prigodno odjeveni u duhu blagdana (kape Djeda Božićnjaka, pregače sa prigodnim ukrasima i slično).

Odabrani ponuditelj je dužan, po završetku manifestacije, a najkasnije 27.12.2023. godine do 10 sati osloboditi kućicu od osoba i stvari i predati TZ Grada Skradina stanju u kakvom ju je zaprimio.

Izabrani ponuditelji su dužni svoju djelatnost uskladiti s pozitivnim zakonskim propisima RH, poštivati higijensko-tehničke uvjete kao i ishoditi prethodnu sanitarnu suglasnost te ostale suglasnosti nadležnih tijela ukoliko je potrebno za obavljanje djelatnosti te poštivati propise o javnom redu i miru i komunalnom redu, polazeći od posebnosti ove manifestacije. U slučaju da inspekcijski ili neki drugi nadzor nadležnih tijela utvrdi nepravilnosti u poslovanju odabranih ponuditelja adventske kućice TZ Grada Skradina ne snosi nikakvu odgovornost za isto.